CELEX: 32004D0697
Language: sk
Date: 2004-10-14 00:00:00
Title: 2004/697/ES:Rozhodnutie Komisie zo 14. októbra 2004, ktoré sa týka určitých ochranných opatrení proti katarálnej horúčke oviec alebo modrému jazyku v Španielsku (oznámené pod čislom K(2004) 4055)Text s významom pre EHP

15.10.2004   
            
            
               SK
            
            
               Úradný vestník Európskej únie
            
            
               L 316/96
            
         
      ROZHODNUTIE KOMISIE
   
   zo 14. októbra 2004,
   ktoré sa týka určitých ochranných opatrení proti katarálnej horúčke oviec alebo modrému jazyku v Španielsku
   (oznámené pod čislom K(2004) 4055)
   (Text s významom pre EHP)
   (2004/697/ES)
   KOMISIA EURÓPSKYCH SPOLOCENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS (1) z 26. júna 1990 týkajúcu sa veterinárnych a zootechnických kontrol uplatňovaných v obchode vo vnútri Spoločenstva s určitými živými zvieratami a výrobkami s ohľadom na vytvorenie vnútorného trhu, naposledy zmenenou a doplnenou smernicou Rady 2002/33/ES (2), najmä jej článok 10 ods. 3,
   keďže:
   
               (1)
            
            
               Španielsko vytvorilo program na monitorovanie výskytu katarálnej horúčky oviec, ktorý preukázal 13. októbra 2004 výskyt vírusu katarálnej horúčky oviec vo východnej časti provincie Cadiz v južnom Španielsku.
            
         
               (2)
            
            
               S cieľom zabrániť šíreniu ochorenia zakázali španielske orgány expedíciu zvierat druhov, ktoré sú citlivé na katarálnu horúčku oviec, ich spermy, vajíčok a embryí pochádzajúcich z provincií Cadiz, Sevilla a Malaga a z určitých veterinárnych okresov („comarcas“) provincií Cordoba, Granada a Huelva.
            
         
               (3)
            
            
               Katarálna horúčka oviec je uvedená na zozname A Medzinárodného úradu pre nákazy zvierat (OIE). Jej šírenie je vážnym nebezpečenstvom pre Spoločenstvo a mohlo by mať následky na obchodnú výmenu na medzinárodnej úrovni.
            
         
               (4)
            
            
               V záujme zrozumiteľnosti a prehľadnosti sa odporúča prijať na úrovni Spoločenstva opatrenia zamerané na zamedzenie šírenia sa ochorenia, týkajúce sa predovšetkým pohybu zvierat druhov, ktoré sú citlivé na katarálnu horúčku oviec, ich spermy, vajíčok a embryí, pochádzajúcich z územia oblastí zakázaných španielskymi úradmi. Tieto opatrenia berú do úvahy už prijaté opatrenia španielskych úradov.
            
         
               (5)
            
            
               Do zasadnutia Stáleho výboru pre potravinový reťazec a zdravie zvierat a v spolupráci s dotknutým členským štátom by mala Komisia prijať prechodné ochranné opatrenia týkajúce sa pohybu živých zvierat citlivých druhov z postihnutých oblastí,
            
         PRIJALA TOTO ROZHODNUTIE:
   Článok 1
   Španielsko zakazuje expedíciu živých zvierat druhov citlivých na katarálnu horúčky oviec, ich spermy, vajíčok a embryí pochádzajúcich z územia veterinárnych okresov („comarcas“) uvedených v prílohe k tomuto rozhodnutiu.
   Článok 2
   Členské štáty zmenia a doplnia opatrenia, ktoré uplatňujú na výmeny s cieľom zosúladiť ich s týmto rozhodnutím a okamžite o tom informujú Komisiu.
   Článok 3
   Toto rozhodnutie sa opätovne prehodnotí v súvislosti s vývojom situácie a v súvislosti s vyšetrovaním a štúdiami vykonanými španielskymi úradmi.
   Toto rozhodnutie sa opätovne prehodnotí počas zasadnutia Stáleho výboru pre potravinový reťazec a zdravie zvierat plánovaného na 19. októbra 2004.
   Článok 4
   Toto rozhodnutie je adresované členským štátom.
   
      V Bruseli 14. októbra 2004
      
         
            Za komisiu
         
         David BYRNE
         
         
            člen komisie
         
      
   
   
      (1)  Ú. v. ES L 224, 18.8.1990, s. 29.
   
      (2)  Ú. v. ES L 315, 19.11.2002, s. 14.
   
      PRÍLOHA
      Provincia Cadiz: všetky veterinárne okresy („comarcas“)
      Provincia Malaga: všetky veterinárne okresy („comarcas“)
      Provincia Sevilla: všetky veterinárne okresy („comarcas“)
      Provincia Huelva: veterinárne okresy („comarcas)“ La Palma del Condado a Ayamonte
      Provincia Cordoba: veterinárne okresy („comarcas“) Lucena, Montilla a Posada
      Provincia Granada: veterinárne okresy („comarcas“) Alhama de Granada a Loja